Alan Lee

Alan LEE [elen li] naskiĝis en 1947 en Middlesex, Anglio. Li studis grafikan fasonadon ĉe Artlernejo Ealing. Studante, li ĉefokupiĝis pri ilustrado de mitoj Keltaj kaj Nord-ĝermanaj. Dum lia tuta vivo artista restis ĉe Lee tiu intereso primitologia. Hodiaŭ li loĝadas en Devon kaj famas pro siaj kontribuoj al fantast-ilustrado, precipe de la libroj de Tolkien, sed ankaŭ de - ekzemple - Iliado. Tiel fama li fariĝis inter Tolkien-amantoj, ke filmisto Peter Jackson dungis lin por esti "arta konsilanto" dum la filmado de La Mastro de l' Ringoj, kune kun alia fama fantastilustristo, John Howe.
Jenajn librojn li interalie ilustris:
 Faeries (kunlabore kun Brian Froud)
 Mabinogion
 Castles
 Merlin Dreams
 La Mastro de l' Ringoj
 La Hobito
 Iliado (pro kio li akiris la medalon Carnegie.)

La stilon de Lee dominas nebulnuancaj akvareloj kaj vagaj krajonaĵoj.

Kategorio:Britaj artistoj